WHA ร่วมยินดี BYD วางศิลาฤกษ์โรงงานรถยนต์ไฟฟ้า
WHA ร่วมยินดี BYD วางศิลาฤกษ์โรงงานรถยนต์พลังงานใหม่แห่งแรกของอาเซียน ในนิคมอุตสาหกรรมดับบลิวเอชเอ ระยอง 36
WHA ร่วมยินดี BYD วางศิลาฤกษ์โรงงานรถยนต์พลังงานใหม่แห่งแรกของอาเซียน ในนิคมอุตสาหกรรมดับบลิวเอชเอ ระยอง 36
20 มี.ค. 2566

นางสาวจรีพร จารุกรสกุล (กลางซ้าย) ประธานคณะกรรมการบริหาร และประธานเจ้าหน้าที่บริหารกลุ่ม บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA พร้อมผู้บริหารระดับสูงของดับบลิวเอชเอ กรุ๊ป มอบดอกไม้แสดงความยินดีแก่ มร. หลิว เสวียเลี่ยง (กลางขวา) ผู้จัดการทั่วไป ฝ่ายขายประจำภูมิภาคเอเชียแปซิฟิก บริษัท บีวายดี ออโต้ อินดัสทรี จำกัด และ มร. เค่อ หยู่ปิน (ที่ 3 จากซ้าย) ผู้จัดการทั่วไป บริษัท บีวายดี  (ประเทศไทย) จำกัด เนื่องในโอกาสที่ BYD จัดพิธีวางศิลาฤกษ์โรงงานรถยนต์พลังงานใหม่แห่งแรกในอาเซียน บนพื้นที่ 600 ไร่ ณ นิคมอุตสาหกรรมดับบลิวเอชเอ ระยอง 36 โดย BYD ตั้งเป้าผลิตรถยนต์นั่งไฟฟ้าพวงมาลัยขวาที่ใช้เทคโนโลยีใหม่ล่าสุด และคาดว่าโรงงานดังกล่าวจะเริ่มผลิตได้ในปี 2567 ด้วยกำลังการผลิตรถยนต์นั่งไฟฟ้าจำนวน 150,000 คันต่อปี เพื่อส่งออกไปยังประเทศต่าง ๆ ในกลุ่มอาเซียน